Tamaziɣt tettawi-d ɣef waṭas n tɣawsiwin am tsertit, idles, d umawal, zik tuɣ-itt s timawit kan, taggara-agi neǧǧren-as abrid deg yedlisen d yisegzawalen, wid i yqedcen fell-as ɣas ma yella kra iruḥen seg-s, ad nebder seg-sen : DALLET, asegzawal n tefransist-taqbaylit deg useggas n 1982, CHAKER deg useggas n 1984, akked MAMMERI i yerẓan asalu akken tamaziɣt ad telḥu ɣer sdat.Ɣef way-a yessefk ad nkemmel amecwar wa ad nesseḥbiber ɣef tutlayt-a, s usnerni n umawal-is yakan, wa ad tettwiḥrez seg tama n yakk taɣulin, yessefk nekkni s yimaziɣen ad nkemmel deg lebni n tezrawin yettwaxedmen acku d tid ixuṣen a ladɣa deg taɣult n tfellaḥt.